Carel Fabritius

Carel Fabritius (kastettu 27. helmikuuta 1622 – 12. lokakuuta 1654) oli hollantilainen taidemaalari ja Rembrandtin lahjakkaimpia oppilaita.

 Elämäkerta 
Fabritius syntyi Beemsterissä kymmenen vuotta aiemmin kuivatetulla polderilla. Hänen isänsä oli taidemaalari ja opettaja Pieter Carelsz. Alun perin hän oli puuseppä (lat. fabritius). 1640-luvun alussa hän opiskeli Rembrandtin työhuoneella Amsterdamissa veljensä Barent Fabritiuksen kanssa. 1650-luvun alussa hän muutti Delftiin ja liittyi 1652 Delftin taidemaalarikiltaan Pyhän Luukkaan kiltaan. Hän kuoli nuorena Delftin ruutivaraston räjähdyksessä 12. lokakuuta 1654, jolloin neljännes kaupungista tuhoutui, mukana hänen työhuoneensa ja paljon hänen maalauksiaan. Jäljelle jäi alun toistakymmentä maalausta. Houbrakenin mukaan räjähdyksessä kuoli myös hänen oppilaansa Mattias Spoors ja kirkon pappi Simon Decker, sillä he olivat hänen kanssaan tekemästä erästä maalausta. Arnold Bonin hänen muistokseen kirjoittamassa runossa hänen nimensä on Karel Faber.Arnold Houbrakenin Karel Fabricius -elämäkerta De groote schouburgh der Nederlantsche konstschilders en schilderessen (1718), hollantilaisen kirjallisuuden digitaalinen kirjasto

Rembrandtin oppilaista Fabritius oli ainoa, jolla oli oma taiteellinen tyyli. Tyypillisessä Rembrandtin muotokuvassa oli tumma tausta, jossa henkilö erottuu valaistuna. Fabritiuksen maalauksissa henkilö erottuu vaaleaa teksturoitua pintaa vasten. Fabritius siirtyi pois renessanssin ikonografiasta ja kiinnostui maalauksen teknisistä puolista. Hän käytti viileitä väriharmonioita luomaan muotoa valoa hyödyntävään maalaustyyliin.

Fabritius oli kiinnostunut myös monimutkaisista tilallisista tehokeinoista, kuten voi nähdä hänen liioitellusta perspektiivistään maalauksessa Näkymä Delftistä, soitinkauppiaan myymälä (1652). Hänellä oli myös taito hallita hyvin raskas sivellin, kuten Tiklissä (1654). Kaikkia näitä piirteitä on Delftin tunnetuimmilla taiteilijoilla Vermeerillä ja de Hoochilla. On todennäköistä että Fabritius vaikutti heihin hyvin voimakkaasti.

Fabritiuksen maalaus Tikli on keskeisessä osassa yhdysvaltalaisen Donna Tarttin vuonna 2013 julkaistussa samannimisessä romaanissa.Petäjä, Jukka: Donna Tartt kirjoitti massiivisen, mutta helppolukuisen järkäleen , Helsingin Sanomat 21.3.2014, viitattu 19.6.2015.

 Lähteet 
Carel Fabritius 1622 - 1654. Het complete oeuvre Frederik J. Duparc, Ariane van Suchtelen, Gero Seelig. 
The Oxford Dictionary of Art 
Biography at Residenzgalerie  Salzburg
Olga's Gallery
Adventure's in Cybersound  interest in unusual perspectives.

 Viitteet 

 Aiheesta muualla 

Kuvaus teoksesta Näkymä Delftistä at the National Gallery London
Carel Fabritius at Artcyclopedia
Works and literature on Carel Fabritius
Vermeer and The Delft School, a full text exhibition catalog from The Metropolitan Museum of Art, which includes material on Carel Fabritius

Luokka:Alankomaalaiset taidemaalarit
Luokka:Vuonna 1622 syntyneet
Luokka:Vuonna 1654 kuolleet